Kimtsi

Ang kimchi (; ) ay isang tradisyonal na Koreanong pamutat (banchan) na binubuo ng inasnan at binurong gulay, karaniwang petsay Baguio o mu (Koreanong labanos). Isang malawak na seleksiyon ng mga panimpla ang ginagamit, kabilang ang gochugaru (pinulbos na Koreanong sili), murang sibuyas, bawang, luya, at jeotgal (inasnang pagkaing-dagat). Ginagamit din ang kimchi sa iba’t ibang sabaw at nilaga. Isa itong pangunahing pagkain sa lutuing Koreano at karaniwang hinahain bilang ulam na pampares sa halos bawat pagkain ng mga Koreano.

Mayroon daan-daang uri ng kimchi na gawa sa iba’t ibang gulay bilang pangunahing sangkap. Kabilang sa mga halimbawa ng mga baryante ang baechu-kimchi, kkakdugi, chonggak-kimchi, at oi-sobagi. Tradisyonal na iniimbak ang pantaglamig na kimchi, na tinatawag na gimjang, sa mga onggi, mga malalaking sisidlang pamburo na gawa sa lupang-putik na ibinabaon sa lupa upang maiwasan ang pagyeyelo sa mga buwan ng taglamig at upang manatiling sapat ang lamig para mapabagal ang pagbuburo sa mga buwan ng tag-init. Ang proseso ng paggawa ng kimchi ay tinatawag ding gimjang at nagsilbing pagkakataon para makilahok ang buong nayon. Ang mga sisidlan ay karaniwang inilalagay sa mga espesyal na terasa na tinatawag na jangdokdae. Sa kasalukuyan, mas karaniwang ginagamit ang mga pambahay na repriherador na pang-kimchi.

Mababa sa kaloriya at kolesterol ang kimtsi, at may mataas na antas ng hibla o pibra.  Kung ihahambing sa mansanas, mas mataas ang bilang ng mga bitamina ng kimtsi., Kabanata 20, pahina 244.

 Mga sangkap 
Ang mga uri ng kimchi ay tinutukoy ng mga pangunahing gulay na ginagamit at ng halo ng mga pampalasa na nagbibigay ng lasa dito.

 Mga gulay 
Ang mga repolyo (petsay Baguio, bomdong, at mga bilugang uri ng repolyo) at mga labanos (mu o Koreanong labanos, chonggakmu, gegeolmu, at yeolmu) ang pinakakaraniwang ginagamit na gulay sa kimchi.

 Tingnan din 
Bulgogi

 Mga sanggunian 

Kaurian:Lutuing Koreano